CELEX: 62006TO0312
Language: hu
Date: 2008-06-17 00:00:00
Title: Az Elsőfokú Bíróság (második tanács) 2008. június 17-i végzése. # FMC Chemical SPRL kontra Európai Élelmiszerbiztonsági Hatóság (EÉBH). # Megsemmisítés iránti kereset - Felelősség megállapítása iránti kereset - 91/414/EGK irányelv - Növényvédő szerek - Az Európai Élelmiszerbiztonsági Hatóság zárójelentése - Keresettel meg nem támadható aktus - Előkészítő aktus - Elfogadhatatlanság. # T-312/06. sz. ügy

Az Elsőfokú Bíróság (második tanács) 2008. június 17‑i végzése – FMC Chemical kontra EFSA
      (T‑312/06. sz. ügy)
      „Megsemmisítés iránti kereset – Felelősség megállapítása iránti kereset – 91/414/EGK irányelv – Növényvédő szerek – Az Európai Élelmiszerbiztonsági Hatóság zárójelentése – Keresettel meg nem támadható aktus – Előkészítő aktus – Elfogadhatatlanság”
      1.                     Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok (EK 230. cikk;
            451/2000 bizottsági rendelet, 8. cikk, (7) bekezdés; 91/414 tanácsi irányelv) (vö. 43–44., 49–50. pont)
      2.                     Jogellenességi kifogás – Járulékos jelleg – Elfogadhatatlan alapkereset (EK 241. cikk) (vö. 71–72. pont)
      3.                     Eljárás – Keresetlevél – Alaki követelmények (A Bíróság alapokmánya, 21. cikk, első bekezdés és 53. cikk, első bekezdés; az
            Elsőfokú Bíróság eljárási szabályzata, 44. cikk, 1. §) (vö. 77–79., 81–82. pont)
      4.                     Eljárás – Pervezető intézkedések – Dokumentumok benyújtására történő felhívás (Az Elsőfokú Bíróság eljárási szabályzata, 64. cikk,
            3. §, d) pont és 4. §) (vö. 86–88. pont)
      Tárgy
      
         
               Egyrészt a Carbosulfan hatóanyag kockázatának a növényvédő szerek forgalomba hozataláról szóló, 1991. július 15‑i 91/414/EGK
                  tanácsi irányelv (HL L 230., 1. o.; magyar nyelvű különkiadás 3. fejezet, 11. kötet, 332. o.) alapján végzett értékelésére
                  vonatkozó, 2006. július 28‑i EFSA zárójelentés megsemmisítése iránti kérelem, másrészt pedig az elszenvedett kár megtérítése
                  iránti kérelem.
               
            Rendelkező rész
      
         
                  1)
               
               
                  
               
               
                  	Az Elsőfokú Bíróság a keresetet elutasítja.
               
            
         
                  2)
               
               
                  
               
               
                  	Az FMC Chemical SPRL, az Európai Élelmiszerbiztonsági Hatóság (EFSA), a European Crop Protection Association (ECPA) és a Bizottság
                     maguk viselik saját költségeiket.